Idi gwa-gwa tho,
sema iren chakel a toon ekipiyasta,
inki-ngelan cha i manmomothok alis Jesus cha Jerusalem.
Et engala ira na bolo-bolong a inges toy niyog,
et kimowan iren mengaspol cha si-kathon inkeljaw cha i “Hosanna!
Mabindisjonan i into-no din Afo Chiyos!
Mabindisjonan i Ari na Israel!”
Et inpa-den Jesus i kilaw a donkey et iyansahayan to.
Seman a imag Jesus,
etongpal ma iwa iyaysolat cha esel Afo Chiyos a kigwan to i:
“Si-kayon naiyan-iyan cha Zion,
enog i tahot.
Si-neng jo,
manmomothok aliy ari yon
mansasahay cha kilaw a donkey.”
Nontan a timpo,
sema iren disipolos Jesus,
nat igwathan cha nin iya imag Jesus,
nem nonta iyanpawil,
iyamtaan cha i sema iyaypadto maypangkep Jesus cha esel Afo Chiyos,
etongpal tep podnon epasamak cha si-katho.
Chakel i toon eni-neng na imag Jesus nonta inpanpawil tos Lazarus et tiya-gway ton onbo-day chiwa dohang a iyaybekaan to.
Et sema iren too,
intolo-toloy chen engichamag na epasamak.
Isonga,
chakel i toon kimowan a mengaspol Jesus tep inki-ngelan chiy maypangkep niwa milagron imag to.
Isonga,
iyantabtabal ira ma Pharisees a kigwan cha i “Si-neng jo,
nagwariy silbi na imag tayo.
Tep emiin a too,
chiyan onora ma too.”